REPUBLIKA HRVATSKA 
  BJELOVARSKO - BILOGORSKA ŽUPANIJA 
               GRAD BJELOVAR 
               GRADONAČELNIK 

Na temelju članka 47. stavka 1. točke 6 i 17. Statuta Grada Bjelovara ("Službeni glasnik Grada Bjelovara", broj 2/21) i Pravilnika o kriterijima i načinu korištenja potpora za sufinanciranje troškova godišnjeg zakupa prodajnog mjesta na gradskoj tržnici Bjelovar, KLASA: 320-01/24-01/04, URBROJ: 2103/01-01-24-18, (dalje u tekstu Pravilnik) Gradonačelnik Grada Bjelovara, dana 31.ožujka 2026. godine objavljuje

JAVNI POZIV
ZA DODJELU POTPORE MALE VRIJEDNOSTI ZA IZDAVANJE SANITARNE KNJIŽICE (ISKAZNICE) KOJU MORAJU IMATI POLJOPRIVREDNI PROIZVOĐAČI KOJI PRODAJU SVOJE PREHRAMBENE PROIZVODE NA GRADSKOJ TRŽNICI BJELOVAR I SUFINANCIRANJE TROŠKOVA GODIŠNJEG ZAKUPA PRODAJNOG MJESTA NA GRADSKOJ TRŽNICI BJELOVAR U 2026. GODINI

1. PREDMET JAVNOG POZIVA 
Predmet javnog poziva je dodjela potpora male vrijednosti (u daljnjem tekstu: Potpora) Grada Bjelovara za sufinanciranje izdavanja sanitarne knjižice (iskaznice) koju moraju imati poljoprivredni proizvođači koji prodaju svoje prehrambene proizvode na gradskoj tržnici Bjelovar i troškova godišnjeg zakupa prodajnog mjesta na gradskoj tržnici Bjelovar. 
2. IZNOS POTPORE 
Potpora se dodjeljuje u iznosu 50% ukupnog iznosa zakupa najviše do četiri kocke na tržnici, a za trošak izdavanja sanitarne knjižice (iskaznice) koju moraju imati poljoprivredni proizvođači koji prodaju svoje prehrambene proizvode na gradskoj tržnici Bjelovar dodjeljuje se u punom iznosu računa bez PDV-a, jedanput godišnje.
PDV nije prihvatljiv trošak.
Sredstva Potpore dodjeljuju se za troškove nastale od 1. siječnja 2026. godine i/ili za troškove nastale u prethodnoj godini poslije zatvaranja javnog poziva 16. prosinca 2025. godine.
  
3. ROKOVI ZA PODNOŠENJE ZAHTJEVA I DODJELU POTPORE 

Javni poziv je otvoren od 31. ožujka 2026. godine do iskorištenja raspoloživih sredstava. 
Zahtjevi će se rješavati prema vremenu zaprimanja do iskorištenja sredstava. 

4. KORISNICI POTPORE 
Korisnici potpora su poljoprivredna gospodarstva upisana u Upisnik poljoprivrednih gospodarstava, imaju sjedište odnosno prebivalište na području grada Bjelovara nemaju  nepodmirenih obveza prema Gradu Bjelovaru, a ispunjavaju i druge uvjete i kriterije iz  Pravilnika. 
Iznimno ovu potporu mogu ostvariti poljoprivredna gospodarstva upisana u Upisnik poljoprivrednih gospodarstava sa sjedištem odnosno prebivalište na  području cijele Bjelovarsko – bilogorske županije ako prodaju na gradskoj tržnici Bjelovar, jaja, mlijeko i mliječne proizvode proizvedene na vlastitim poljoprivrednim gospodarstvima.
Na ovaj Javni poziv ne mogu se javiti podnositelji u stečaju i postupku likvidacije (zatvaranja).

5. NAMJENA KORIŠTENJA POTPORE 
Potpora je namijenjena za subvencioniranje izdavanja sanitarne knjižice i godišnjeg zakupa maksimalno četiri prodajne kocke na gradskoj tržnici.
6. KRITERIJI ZA DODJELU POTPORE I POTREBNA DOKUMENTACIJA 
Za dodjelu potpore prilaže se sljedeća dokumentacija:
-	popunjen prijavni obrazac,
-	jedinstveni zahtjev za izravno plaćanje (poticaje) u poljoprivredi (APPRRR)
-	preslika osobne iskaznice, OIB i IBAN žiro - računa
-	preslika plaćenog predračuna ili računa za godišnji zakup kocke/kocki i/ili računa za i troškove izdavanja sanitarne knjižice (iskaznice).
-	potvrda da nema dugovanja prema Gradu Bjelovaru na dan prijave
-	izjava o primljenim potporama male vrijednosti de minimis,
-	izjava o suglasnosti za obradu osobnih podataka 
-	izjavu da za isti trošak nije korištena potpora iz drugih izvora

7. POSTUPAK DODJELE POTPORE 
Popunjeni prijavni obrasci za dodjelu Potpora, uz pripadajuću dokumentaciju podnose se na adresu:
„Povjerenstvo Grada Bjelovara za dodjelu potpora poljoprivredi“
Upravni odjel za gospodarstvo
Grad Bjelovar
Trg Eugena Kvaternika 2
s naznakom
- za sufinanciranje troškova godišnjeg zakupa prodajnog mjesta na
gradskoj tržnici Bjelovar u 2026. godini-
ili elektronski na adresu poljoprivreda@bjelovar.hr
Gradonačelnik zadržava pravo izmjene i poništenja ovog javnog poziva.

KLASA: 320-01/26-01/05 
URBROJ:2103-1-01-26-18 
Bjelovar, 31. ožujka 2026. 
								GRADONAČELNIK 
   	    							    Dario Hrebak